**ROMÂNIA (nu produce efecte juridice)\***

**JUDEŢUL MUREŞ Inițiator**

**MUNICIPIULUI TÂRGU MUREŞ PRIMAR**

**Direcția D.P.F.I.R.U.R.P.L, SPFI SOÓS ZOLTÁN**

 **Nr. 76722/29.11.2023**

**REFERAT DE APROBARE**

privind aprobarea implementării etapei II a proiectului***„Reabilitare, consolidare și mansardare Școala Gimnazială “ Friedrich Schiller” din Municipiul Tîrgu Mureș”****,cod SMIS 124368,* propus pentru etapizare în cadrul Programului Regiunea Centru 2021-2027, în scopul finalizării integrale precum și susținerea cheltuielilor necesare

  Prin Programul Operațional Regional (POR) 2014-2020 s-a lansat cererea de proiecte pe Axa prioritară 10 Îmbunătățirea infrastructurii educaționale, Prioritatea de investiții 10.1 Investiție în educație, și formare, inclusiv în formare profesională, pentru dobândirea de competențe și învățare pe tot parcursul vieții prin dezvoltarea infrastructurilor de educație și formare, Obiectiv Specific 10.1 Creșterea gradului de participare la nivelul educației timpurii și învățământul obligatoriu, în special pentru copii cu risc crescut de părăsire timpurie a sistemului, 10.1 B Învățământ obligatoriu.

 Municipiul Târgu Mureș fiind eligibil conform Ghidului solicitantului, a elaborat o cerere de finanţare cu titlul ***„Reabilitare, consolidare și mansardare Școala Gimnazială “ Friedrich Schiller”din Municipiul Tîrgu Mureș”****.*

Proiectul are ca scop îmbunatatirea infrastructurii educationale din municipiul Targu Mures, prin reabilitarea, consolidarea si extinderea Scolii Gimnaziale “Friedrich Schiller”, in vederea cresterii gradului de participare la nivelul învatamantului obligatoriu.

**Situația existentă a proiectului**

De la semnarea contractului de finanțare nr. 6096/ 06.10.2020, până în prezent s-au semnat următoarele contracte în vederea implementării proiectului:

|  |  |  |
| --- | --- | --- |
| Tipul achiziţiei | Valoareacontractată | Nr. contract+ Sc câştigătoare |
| Achizitie servicii de realizare documentatie tehnica faza SF | 129.710,00 | Nr. contract56/07.05.2018S.C.Mansart Corporate SRL |
| Achizitia serviciilor de consultanta în pregatirea proiectului | 77.350,00 | Nr. contract1317/11.12.2017SC.Goodwill consulting GWC SRL |
| Servicii de consultanta în desfasurarea procedurilor de achizitii | 119.000,00  | Nr.contract28/10.06.2021SC.Draupnir SRL |
| Servicii de verificare a proiectului tehnic | 29.155,00 | Nr.contract 159/20.09/2022SC.EXCLUSIVO GLOBAL SRL  |
| Servicii de consultanta în managementul investitiei | 70.210,00 | Nr.contract10/25.05.2021SC.Goodwill Consulting GWC SRL |
| Achiziție servicii de proiectare și lucrari reablitare, consolidare și mansardare școala gimnazială | 8.978.433,38 | Nr.contract61/08.06.2022Asocierea SC.Conart Structuri SRL-lider, SC KES BUSINESS SRL-asociat  |
| Furnizare dotari pentru scoala gimnaziala | 922.490,00 |  Achiziție întârziată |
| F.S.Servicii de dirigentie de santier | 159.352,90 | Contract Nr.178 / 07.10.2022SC. BAUSTEL CONSTRUCT SRL |
| F.S. Servicii de informare și publicitate | 9.967,44 | ContractNr.13 / 27.05.2021SC.ORACLER ADVERTISING SRL |
| F.S. Servicii de auditare a proiectului | 38.080,00 | Contract nr. 66/23.07.2021Cabinet de Expertize Contabile IOSOF SUSANA IRINA |
| F.S.Servicii de audit energetic | 2.975,00 | Achiziție întârziată |

**Probleme întâmpinate în implementarea proiectului**

În prezent Municipiul Târgu Mureș se confruntă cu întârzieri în ceea ce privește implementarea activităților proiectului față de termenul inițial estimat în Cererea de finanțare (31.12.2023), întârzieri care au intervenit ca urmare a , întârzierilor în semnarea contractului de finanțare, întârzierilor înregistrare în desfășurarea procedurilor de achiziție a serviciilor de proiectare și asistență tehnică din partea proiectantului respectiv a procedurilor de achiziție pentru execuția lucrărilor.

Detaliem principalele probleme sesizate, întâmpinate de către beneficiar în această perioada:

* Perioada de precontractare a durat 3 luni calendaristice, conform adresei nr. 23335/03.07.2020. Acest lucru a atras dupa sine semnarea contractul de finanțare nr. 6096 în data de 06.10.2020.
* Contractul de finanțare a fost semnat cu întârziere față de data estimată în Cererea de finanțare.
* Un alt factor ce a dus la întârzierea proiectului a fost prelungirea stării de urgență pe teritoriul României până în data de 15 mai 2020 și a declarării stării de alertă în scopul prevenirii răspândirii COVID – 19. Ca urmare, Municipiul Târgu Mureș a luat măsuri pentru limitarea riscului de contaminare cu noul Coronavirus, amânând/reprogramând activitățile aferente proiectului cu privire la realizarea procedurilor de achiziție. Totodată, la nivelul Beneficiarului a apărut problema lipsei de personal întrucât o parte din personalul implicat pe probleme tehnice/achiziții, au fost depistați pozitiv cu virusul SARS Cov 2, activitatea fiind blocată temporar; Din cauza volumului mare de proiecte nu s-a reușit demararea achizițiilor aferente proiectului și datorită aprobării tardive a bugetului local, nu s-au putut încheia contracte de achiziții, acest lucru ducând la întârzierea demarării unor proceduri de achiziții și implicit a unor activități
* Initial, in cererea de finantare s-au previzionat doua achizitii separate de „servicii elaborare documentatie tehnica faza Proiect tehnic” si „achizitie executie lucrari”. Ulterior, s-a lansat o singura achizitie de „servicii de proiectare si lucrari”.
* Procedura de achiziție a fost supusă validării ex-ante ANAP, aceasta fiind respinsă prin avizul conform condiționat din data de 23.11.2021 și s-au solicitat măsuri de remediere a documentației tehnice. În urma remedierii aspectelor sesizate de ANAP, anunțul a fost republicat pe data de 30.12. 2021 (SCN1099381).
* Contractul de proiectare si executie nr. 61 a fost semnat in data de 08.06.2022, iar conform graficului de executie lucrari, acestea au inceput in luna februrie 2023.
* S-au întâmpinat întârzieri mari în implementarea proiectului ca urmare a întârzierii societății de proiectare responsabilă pentru elaborarea documentației tehnice faza PT.

 Ca urmare a celor de mai sus prezentate, durata de execuție a lucrărilor și durata totală a contractului nu se încadrează în termenul final de implementare a proiectului până la data de 31.12.2023 și necesită a fi prelungite.

Având în vedere imposibilitatea de a finaliza proiectul in totalitate până la data de 31.12.2023 s-a solicitat finanțatorului aprobarea acestuia în lista proiectelor etapizate cu încadrarea cheltuielilor eligibile (restul de executat) pe Programul Regiunea Centru 2021-2027, conform Ordonanței de Urgentă nr. 36/2023 și suportarea de la bugetul local doar a cheltuielilor neeligibile aferente.

În conformitate cu prevederile Ordonanței de Urgență nr. 36 din 17 mai 2023 privind stabilirea cadrului general pentru închiderea programelor operaționale finanţate în perioada de programare 2014-2020, precum și metodologiile emise de Autoritatea de Management (AMPOR) pentru POR 2014-2021, în baza prevederilor art. 6, art. 11 și art. 17 din OUG nr. 36/2023, aprobate prin decizia Comitetului de monitorizare al POR 2014-2020 nr. 155/31.07.2023 s-au emis Instrucțiunile 206/24.10.2023 și 207/31.10.2023.

Conform art. 3, lit.i din OUG 36/2023 proiectul ***„Reabilitare, consolidare și mansardare Școala Gimnazială “ Friedrich Schiller” din Municipiul Tîrgu Mureș”*** a fost propus ca și proiect etapizat care se va finanța prin Programul Regiunea Centru 2021-2027.

 Conform Instrucțiunii nr.207/31.10.2023 emisă de AMPOR,

*,,* ***Art. I. Acordul MIPE, în calitate de Autoritate de Management pentru Programul Operațional Regional 2014-2020, în vederea modificării contractelor de finanțare POR 2014-2020, în scopul etapizării acestora în perioada de programare 2021-2027, se consideră dat prin emiterea prezentei Instrucțiuni, în condițiile respectării acesteia.***

***Art. II.*** *Beneficiarii care solicită* ***etapizarea proiectelor finanțate în cadrul POR 2014-2020*** *au față de Autoritatea de Management POR 2014-2020 obligațiile prevăzute Anexa nr. 15 - OBLIGAȚII BENEFICIAR (PROIECT PROPUS) ÎN VEDEREA ETAPIZĂRII**la contractul de finanțare – Condiții Generale pentru accesarea fondurilor în cadrul Programului Operațional Regional 2014-2020. Obligațiile cuprinse în această anexă completează prevederile Condițiilor specifice Programului Operațional Regional, care reprezintă Anexa 1 la Contractul de finanțare.*

*În vederea asumării acestor obligații la nivelul contractului de finanțare, Beneficiarii vor iniția în SMIS 2014-2020 (flux Act adițional) o solicitare de modificare a contractului aferent proiectului propus pentru etapizare, cu individualizarea Programului de finanțare a etapei a II-a.*

*Solicitările vor fi inițiate începând cu data intrării în vigoare a prezentei Instrucțiuni până cel mai târziu la data de 10.12.2023, pentru a permite operarea modificărilor până la 31.12.2023 (data finală de implementare a proiectelor și de eligibilitate a cheltuielilor pentru intervalul de programare 2014-2020) și încheierea contractelor de finanțare pentru etapa a II-a, astfel încât să fie asigurată continuitatea unui flux corespunzător de finanțare pentru desfășurarea proiectelor..,,*

Prin urmare este necesar a se aproba o hotărâre a consiliului local privind aprobarea implementării etapei II a proiectului **„Reabilitare, consolidare și mansardare Școala Gimnazială “ Friedrich Schiller” din Municipiul Tîrgu Mureș”***,* propus pentru etapizare în cadrul Programului Regiunea Centru 2021-2027, în scopul finalizării integrale precum și susținerea cheltuielilor necesare

Conform estimărilor realizate până în prezent și în conformitate cu adresa constructorului CONART SA înregistrată cu nr. 76440/28.11.2023, situația plăților se prezintă astfel:

|  |  |  |  |  |
| --- | --- | --- | --- | --- |
| Nr. crt. | Surse de finanțare | Valoarea proiectuluiLei | Plăți estimate până la 31.12.2023 POR 2014-2020 | Plăți estimate in etapa II-etapizare proiect POR 2021-2027 |
| I | **Valoarea totală a proiectului , din care:** | **12.496.170,82** | **2.538.609**  | **9.957.561,82** |
| I.a | Valoarea totală neeligibilă, inclusiv TVA aferent | 82.151,39 | 0 | 82.151,39 |
| I.b | Valoarea totala eligibilă | 12.414.019,43 | **2.538.609** | 9.875.410,43 |
| II. | **Contribuția proprie, din care:** | 330.431,78 | **50.772,16** | 279.659,60 |
| II.a | Contribuția solicitantului la cheltuieli eligibile | 248.280,39 | **50.772,16** | 197.508,21 |
| II.b | Contribuția solicitantului la cheltuieli neeligibile, inclusiv TVA aferent | 82.151,39 | 0 | 82.151,39 |

Față de cele arătate mai sus în conformitate cu prevederile Codului administrativ propunem spre dezbatere și aprobare Consiliului Local Târgu Mureș, proiectul de hotărâre privind aprobarea implementării etapei II a proiectului **„Reabilitare, consolidare și mansardare Școala Gimnazială “ Friedrich Schiller” din Municipiul Tîrgu Mureș”***,* propus pentru etapizare în cadrul Programului Regiunea Centru 2021-2027, în scopul finalizării integrale precum și susținerea cheltuielilor necesare.

 **DPFIRURPL SPFI**

 **Director Șef Serviciu**

 **Costașuc Irma Ijac Dana**

**Direcția Școli**

 **Director adjunct**

**Lobonț Horațiu**

Întocmit. Codruța Moldovan

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

 **(nu produce efecte juridice)\***

**R O M Â N I A Iniţiator**

**JUDEŢUL MUREŞ PRIMAR**

 **Consiliul Local al Municipiului Târgu Mureş SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2023**

privind aprobarea implementării etapei II a proiectului **„Reabilitare, consolidare și mansardare Școala Gimnazială “ Friedrich Schiller” din Municipiul Tîrgu Mureș”** cod SMIS 124368*,* propus pentru etapizare în cadrul Programului Regiunea Centru 2021-2027, în scopul finalizării integrale precum și susținerea cheltuielilor necesare

 ***Consiliul local al municipiului Târgu Mureş, întrunit în şedinţă extraordinară de lucru,***

 **Având în vedere:**

Referatul de aprobare nr. **76722/29.11.2023** inițiat de Primar prin Direcția Proiecte cu Finanțare Internațională, Resurse Umane, Relații cu Publicul și Logistică, Serviciul Proiecte cu Finanțare Internațională, *privind aprobarea implementării etapei II a proiectului* ***„Reabilitare, consolidare și mansardare Școala Gimnazială “Friedrich Schiller” din Municipiul Tîrgu Mureș”*** *cod SMIS 124368, propus pentru etapizare în cadrul Programului Regiunea Centru 2021-2027, în scopul finalizării integrale precum și susținerea cheltuielilor necesare*

* Raportul de specialitate al Direcției Economice
* Raportul de specialitate al Direcției Juridice, Contencios Administrativ și Administrație Publică Locală
* Raportul Comisiilor de specialitate din cadrul Consiliului local municipal Târgu Mureș

**În conformitate cu prevederile :**

Contractul de finanțare nr. 6096/06.10.2020 încheiat cu Ministerul Lucrărilor Publice, Dezvoltării și Administrației și Organismul Intermediar al Agenției pentru Dezvoltare Regională Centru

Ghidului solicitantului pentru POR 2014-2020, Axa prioritară 10 Îmbunătățirea infrastructurii educaționale, Prioritatea de investiții 10.1 Investiție în educație, și formare, inclusiv în formare profesională, pentru dobândirea de competențe și învățare pe tot parcursul vieții prin dezvoltarea infrastructurilor de educație și formare, Obiectiv Specific 10.1 Creșterea gradului de participare la nivelul educației timpurii și învățământul obligatoriu, în special pentru copii cu risc crescut de părăsire timpurie a sistemului, 10.1 B Învățământ obligatoriu

OUG 36 din 17 mai 2023 privind stabilirea cadrului general pentru închiderea programelor operaționale finanţate în perioada de programare 2014-2020, precum și metodologiile emise de Autoritatea de Management (AMPOR) pentru POR 2014-2021

Instrucțiunea 206 din 24.10.2023 al AMPOR

Instrucțiunea 207 din 31.10.2023 al AMPOR

* Legii nr. 24/2000 privind normele de tehnică legislativă pentru elaborarea actelor normative, republicată,
* art. 129 alin.(1), alin. (2) lit. „b”, alin. (4) lit. „d”, art. 134 alin (4), art. 139 alin. (1) art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ.

**H o t ă r ă ş t e :**

**Art.1**. **Se aprobă** implementarea etapei II a proiectului***„Reabilitare, consolidare și mansardare Școala Gimnazială “ Friedrich Schiller” din Municipiul Tîrgu Mureș”*** *cod SMIS 124368,* propus pentru etapizare în cadrul Programului Regiunea Centru 2021-2027, în scopul finalizării integrale precum și susținerea cheltuielilor necesare, astfel:

**alin.(1). Se aprobă** implementarea activităților proiectului***„Reabilitare, consolidare și mansardare Școala Gimnazială “ Friedrich Schiller” din Municipiul Tîrgu Mureș”*** *cod SMIS 124368*, propus pentru etapizare prin Programul Regiunea Centru 2021-2027, după data de 31 decembrie 2023, în scopul realizării integrale a acestora, atingerii indicatorilor, rezultatelor și obiectivelor propuse și asigurării funcționalității proiectului, până la termenul aprobat în acest sens la nivelul contractului de finanțare, dar nu mai târziu de 31 decembrie 2027.

**alin.(2). Se aprobă** susținerea de la bugetul local după data de 31 decembrie 2023 a cheltuielilor neeligibile necesare pentru implementarea și operaționalizarea proiectului in scopul finalizării integrale a acestuia. Valoarea totală va fi actualizată în proiectul bugetului local al Municipiului Târgu Mureș pe anul 2024 în conformitate cu cererile de plată și cererile de rambursare avizate A.M.P.O.R

 **Art.2.** Cu aducere spre îndeplinire a prezentei hotărâri se încredințează Executivul Municipiului Târgu Mureș, prin Direcția Economică, Direcția Proiecte cu Finanţare Internațională, Resurse Umane, Relații cu publicul şi Logistică, Direcția Școli.

 **Art. 3.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art.4.** Prezenta hotărâre se comunică:

 - Direcției Proiecte cu Finanțare Internațională, Resurse Umane, Relații cu Publicul și Logistică,

 - Direcției Economice,

 - Direcția Școli.

 **Viză de legalitate,**

 **Secretarul general al Municipiului Târgu Mureș**

 **Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**